title: https://risaleoku.com/oku/ostilsimlar/49
article: ايكنجيسى:
  قدرتِ إلٰهيهيه نسبةً هر شى مساوى اولديغنه دليلِ قاطع و برهانِ ساطع شودر كه: حيوانات و نباتاتڭ ايجادنده، گوزيمزله گورويورز، حدسز بر سخاوت و كثرت ايچنده، نهايت درجهده بر إتقان، بر حسنِ صنعت بولونويور. هم نهايت درجهده قاريشيقلق و إختلاط ايچنده، نهايت درجهده بر إمتياز و تفريق گورونويور. هم نهايت درجهده مبذوليت و وسعت ايچنده، نهايت درجهده صنعتجه قيمتدارلق و خلقتجه گوزللك بولونويور. هم نهايت درجهده صنعتكارانه بر صورتده، چوق جهازاته و چوق زمانه محتاج اولمقله برابر· غايت درجهده سهولتله و سرعتله ايجاد ايديلييور. عادتا بردن و هيچدن او معجزاتِ صنعت وجوده گلييور.
  ايشته بِالمشاهده هر موسمده روىِ زمينده گورديگمز بو فعاليتِ قدرت، قطعيًا دلالت ايدر كه: شو أفعالڭ منبعى اولان قدرته نسبةً· أڭ بيوك شى، أڭ كوچك شى قدر قولايدر و حدسز أفرادڭ ايجادى و إدارهلرى، بر فرد قدر راحتجه ايجاد و إداره ايديلير.
  اوچنجيسى:
  شو كائناتده، شو گورونن تصرّفات و أفعال ايله حكم ايدن صانعِ قديرڭ قدرتنه نسبةً، أڭ بيوك كلّ أڭ كوچك جزء قدر قولاى گلير. أفرادجه كثرتلى بر كلّينڭ ايجادى، بر تك جزئينڭ ايجادى قدر سهولتليدر. و أڭ عادى بر جزئيده، أڭ يوكسك بر قيمتِ صنعت گوستريلهبيلير. شو حقيقتڭ سرِّ حكمتى اوچ منبعدن چيقار:
  قدرتِ إلٰهيهيه نسبةً هر شى مساوى اولديغنه دليلِ قاطع و برهانِ ساطع شودر كه: حيوانات و نباتاتڭ ايجادنده، گوزيمزله گورويورز، حدسز بر سخاوت و كثرت ايچنده، نهايت درجهده بر إتقان، بر حسنِ صنعت بولونويور. هم نهايت درجهده قاريشيقلق و إختلاط ايچنده، نهايت درجهده بر إمتياز و تفريق گورونويور. هم نهايت درجهده مبذوليت و وسعت ايچنده، نهايت درجهده صنعتجه قيمتدارلق و خلقتجه گوزللك بولونويور. هم نهايت درجهده صنعتكارانه بر صورتده، چوق جهازاته و چوق زمانه محتاج اولمقله برابر· غايت درجهده سهولتله و سرعتله ايجاد ايديلييور. عادتا بردن و هيچدن او معجزاتِ صنعت وجوده گلييور.
  ايشته بِالمشاهده هر موسمده روىِ زمينده گورديگمز بو فعاليتِ قدرت، قطعيًا دلالت ايدر كه: شو أفعالڭ منبعى اولان قدرته نسبةً· أڭ بيوك شى، أڭ كوچك شى قدر قولايدر و حدسز أفرادڭ ايجادى و إدارهلرى، بر فرد قدر راحتجه ايجاد و إداره ايديلير.
  اوچنجيسى:
  شو كائناتده، شو گورونن تصرّفات و أفعال ايله حكم ايدن صانعِ قديرڭ قدرتنه نسبةً، أڭ بيوك كلّ أڭ كوچك جزء قدر قولاى گلير. أفرادجه كثرتلى بر كلّينڭ ايجادى، بر تك جزئينڭ ايجادى قدر سهولتليدر. و أڭ عادى بر جزئيده، أڭ يوكسك بر قيمتِ صنعت گوستريلهبيلير. شو حقيقتڭ سرِّ حكمتى اوچ منبعدن چيقار: